Komission asetus (ETY) N:o 3582/83, annettu 19 päivänä joulukuuta 1983, viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta kolmannen kerran



Virallinen lehti nro L 356 , 20/12/1983 s. 0018 - 0019

Suomenk. erityispainos Alue 3 Nide 17 s. 0023

Espanjank. erityispainos: Luku 03 Nide 29 s. 0152

Ruotsink. erityispainos Alue 3 Nide 17 s. 0023

Portugalink. erityispainos: Luku 03 Nide 29 s. 0152



KOMISSION ASETUS (ETY) N:o 3582/83, annettu 19 päivänä joulukuuta 1983, viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta kolmannen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 1595/83(), ja erityisesti sen 31 artiklan 4 kohdan, sekä katsoo, että yhteisössä viljeltäväksi hyväksyttyjen viiniköynnöslajikkeiden luokitus on laadittu viimeksi 16 päivänä joulukuuta 1981 annetulla komission asetuksella (ETY) N:o 3800/81(), sellaisena kuin se on viimeksi muutettuna asetuksella (ETY) N:o 2060/83(), kokemus on osoittanut, että viinejä, jotka ovat peräisin tietyissä Italian hallintoyksiköissä hyväksyttyjen lajikkeiden luokkaan vähintään viisi vuotta kuuluneista, viininvalmistukseen käytettävistä viinirypälelajikkeista, voidaan yleensä pitää hyvälaatuisina; tämän vuoksi on asianmukaista luokitella nämä lajikkeet samoissa hallintoyksiköissä hyväksytyiksi lajikkeiksi viiniköynnöslajikkeiden luokittelua koskevista yleisistä säännöistä 5 päivänä helmikuuta 1979 annetun neuvoston asetuksen (ETY) N:o 347/79() 11 artiklan 2 kohdan a alakohdan säännösten mukaisesti, yhdessä Italian hallintoyksikössä tilapäisesti hyväksyttyjen lajikkeiden luokkaan vähintään viisi vuotta kuuluneen, viininvalmistukseen käytettävän viiniköynnöslajikkeen viljelysoveltuvuus on todettu tyydyttäväksi; tämän vuoksi tämä lajike on luokiteltava lopullisesti samassa hallintoyksikössä hyväksyttyihin lajikkeisiin asetuksen (ETY) N:o 347/79 11 artiklan 4 kohdan säännösten mukaisesti, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3800/81 liitettä tämän asetuksen liitteessä olevien merkintöjen mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1983. Komission puolesta Poul DALSAGER Komission jäsen () EYVL N:o L 54, 5.3.1979, s. 1 () EYVL N:o L 163, 22.6.1983, s. 48 () EYVL N:o L 381, 31.12.1981, s. 1 () EYVL N:o L 202, 26.7.1983, s. 15 () EYVL N:o L 54, 5.3.1979, s. 75 LIITE Muutetaan asetuksen (ETY) N:o 3800/81 I osaston I alaosaston lukua "V. Italia" seuraavasti (viiniköynnöslajikkeet lisätään mainittuun kohtaan aakkosjärjestyksessä): 30. Provincia di Gorizia a) suositeltavien lajikkeiden luokkaan lisätään lajike Sylvaner verde B; b) hyväksyttyjen lajikkeiden luokasta poistetaan lajike Sylvaner verde B. 33. Provincia di Udine a) suositeltavien lajikkeiden luokkaan lisätään lajikkeet Pignolo N, Schioppettino N ja Tazzelenghe N; b) hyväksyttyjen lajikkeiden luokassa: - poistetaan lajikkeet Pignolo N, Schioppettino N ja Tazzelenghe N, - poistetaan merkki (**) Gamay N -lajikkeen jäljestä.